สวัสดีค่ะ คือว่าประจำเดือนเราไม่มา1เดือนได้แล้วค่ะ แต่เวลามีเพศสัมพันธ์ป้องกันทุกครั้ง และทานยาคุมฉุกเฉิน 3แผงค่ะหลังมีเพศสัมพันธ์ แต่หลังจากนั้นก็ไม่ทานแล่วนะคะ กลัวเป็นอันตรายค่ะคุณ ไม่กล้าไปพบแพทย์ค่ะอาย
สวัสดีค่ะ หากประจำเดือนไม่มา 1 เดือนแล้ว และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา ก็จะเกิดจากสาเหตุอื่นๆ ซึ่งการทานยาคุมฉุกเฉินไปถึง 3 ครั้ง ก็น่าจะเป็นสาเหตุที่ทำให้ประจำเดือนไม่มาได้ และอาจมีปัจจัยอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปก่อน ประจำเดือนก็น่าจะมาในที่สุด แต่ในระหว่างนี้ ไม่ควรทานยาคุมฉุกเฉินเข้าไปอีกค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะย่อมมีผลต่อการทำงานของรังไข่ และทำให้ประจำเดือนมาผิดปกติได้ อีกทั้งประสิทธิภาพก็ไม่ถือว่าสูงมากนัก ดังนั้น เมื่อมีประจำเดือนมาแล้ว ควรเริ่มคุมกำเนิดด้วยวิธีต่างๆ เช่น ยาเม็ดคุมกำเนิด ยาฉีดคุมกำเนิด เป็นต้น ซึ่งมีประสิทธิภาพสูงกว่าค่ะ